CELEX: 62012CN0172
Language: fi
Date: 2012-04-05 00:00:00
Title: Asia C-172/12 P: Valitus, jonka EI du Pont de Nemours and Company on tehnyt 5.4.2012 unionin yleisen tuomioistuimen (seitsemäs jaosto) asiassa T-76/08, EI du Pont de Nemours and Company ym. v. Euroopan komissio, 2.2.2012 antamasta tuomiosta

30.6.2012   
            
            
               FI
            
            
               Euroopan unionin virallinen lehti
            
            
               C 194/10
            
         Valitus, jonka EI du Pont de Nemours and Company on tehnyt 5.4.2012 unionin yleisen tuomioistuimen (seitsemäs jaosto) asiassa T-76/08, EI du Pont de Nemours and Company ym. v. Euroopan komissio, 2.2.2012 antamasta tuomiosta
   (Asia C-172/12 P)
   2012/C 194/16
   Oikeudenkäyntikieli: englanti
   
      Asianosaiset
   
   
      Valittaja: EI du Pont de Nemours and Company (edustajat: solicitor J. Boyce ja solicitor A. Lyle-Smythe)
   
      Muut osapuolet: DuPont Performance Elastomers LLC, DuPont Performance Elastomers SA ja Euroopan komissio
   
      Vaatimukset
   
   Kantaja vaatii, että unionin tuomioistuin
   
               —
            
            
               kumoaa unionin yleisen tuomioistuimen asiassa T-76/08 antaman tuomion siltä osin kuin siinä hyväksyttiin komission toteamus siitä, että kantaja oli osallinen kilpailusääntöjen rikkomiseen ja velvollinen maksamaan sakkoa, ja
            
         
               —
            
            
               velvoittaa komission korvaamaan tästä oikeudenkäynnistä aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajan valitusperusteet perustuvat siihen, että unionin yleinen tuomioistuin teki oikeudellisen virheen, kun se totesi kantajan olevan vastuussa DuPont Dow Elastomersin (jäljempänä DDE) rikkomuksista. Siltä osin kuin kantajan kyseinen valitusperuste hyväksytään, on todettava, että
   
               —
            
            
               unionin yleinen tuomioistuin teki oikeudellisen virheen ennen DDE:n perustamista koskevan ajanjakson (jolloin kloropreenikumia koskeva liiketoiminta oli kantajan omistuksessa) osalta, kun se ei todennut, että komission määräaika sakkojen määräämiseksi kantajalle sen tytäryhtiöiden osallisuuden johdosta oli päättynyt, ja
            
         
               —
            
            
               tilanteessa, jossa komission määräaika sakkojen määräämiseksi oli päättynyt ja jossa komissio ei esittänyt hyväksyttävää perustetta kantajaa koskevan päätöksen tekemiseksi, unionin yleinen tuomioistuin teki oikeudellisen virheen, kun se totesi, että kantaja oli vastuussa sen tytäryhtiöiden osallisuudesta ennen DDE:n perustamista koskevalta ajanjaksolta.